Diari Oficial de la Generalitat Valenciana


Sumari del DOGV 90, del 30-12-1982 (1982/802060)

DECRET de 20 de desembre de 1982 que regula la col laboració dels serveis municipals d'inspecció en el territori de la Comunitat Valenciana.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1982/12/20/(10)/dof/vci/html**

### Dades del document

Número de DOGV
:   90

Data del DOGV
:   30-12-1982

Secció del DOGV
:   DISPOSICIONS GENERALS

Número del document
:   1982/802060


Data del document
:   20-12-1982

Organisme emissor


Tipus de document
:   Decret

Decret de 20 de desembre de 1982 que regula la col·laboració dels serveis municipals d'inspecció en el territori de la Comunitat Valenciana.  
La defensa del consumidor és un dels mandats constitucionals els poders públics. Per Reial 2.924/81, De 4 de desembre, s'estructuren determinants òrgans de l'Administració de l'Estat amb la finalitat de sistematitzar i racionalitzar l'àrea de les possibles infraccions a les normes vigents en matèria de protecció del consumidor. Anteriorment, ja en els anys setanta, havia quedat clara la necessitat de coordinació i col·laboració, no sols entre els distints òrgans de l'Administració de l'Estat, sinó també entre les distintes Administracions Públiques competents en matèria d'infraccions a la disciplina del mercat, i fruit d'això fou el Decret 1.836/75, de 24 de juliol, pel qual es regulava la col·laboració dels serveis Municipals i la vigilància i la inspecció d'aquelles infraccions.  
Pel Reial Decret 2.388/82, de 24 de juliol, són transferits a la Comunitat Valenciana funcions i serveis de l'Administració de l'Estat en matèria de disciplina del mercat, i s'hi reconeix, d'acord amb l'Article 34 de l'Estatut, la competència exclusiva en matèria de defensa del consumidor i de l'usuari. Des del primer moment de l'exercici de les competències susdites, ha quedat palesa la necessitat de procedir a una gradual reestructuració dels serveis d'inspecció que es duen a terme i la conveniència que el Decret 1.836/75, que havia tingut escassa aplicació en la pràctica, fos realment aplicat en la nostra Comunitat. Tot per tal de desplegar, de la millor manera possible, la funció d'inspecció per part de la Comunitat Autònoma i dels distints Ajuntaments, sense interferències ni concurrències que sempre repercuteixen en una menor eficàcia i majors molèsties per a l'administrat.  
Per això, i a proposta del Conseller d'Indústria i Comerç, i prèvia deliberació del Ple del Consell en la reunió del dia 20 de desembre de 1982,  
DECRETE  
Article 1.r Els funcionaris Municipals dels Ajuntaments que integren la Comunitat Autònoma Valenciana podran exercir funcions de vigilància i inspecció en matèria de disciplina del mercat, en el territori de la Comunitat, d'acord amb el que determinen cis Articles següents.  
Article 2.n Els alcaldes dels Ajuntaments respectius podran adscriure funcionaris a l'exercici de les funcions esmentades. A tal efecte ho comunicaran al cap del Servei Territorial de Comerç corresponent, de la Conselleria d'Indústria i Comerç, el qual, previ atorgament de conformitat, expedirà l'oportú carnet d'inspector.  
Article 3.r En la resolució d'adscripció se'n determinarà el període de duració. Aquest període es considerarà prorrogat automàticament per períodes iguals, llevat dels casos en què l'Alcalde o Cap del Servei respectiu hagen fet manifestació expressa en sentit contrari, amb una antelació de dos mesos a la finalització del període.  
Article 4.t 1. L'activitat de vigilància i inspecció dels funcionaris Municipals podrà estendre's als mateixos supòsits d'infracció i als mateixos llocs i establiments a què s'estén la funció inspectora dels funcionaris propis dels Serveis Territorials de Comerç.  
La seua actuació quedarà emmarcada dins els plans o programes, Generals o especials, d'actuació elaborats per la Direcció General de Comerç i Consum de la Consellería d'Indústria i Comerç per a l'àmbit de la Comunitat Valenciana.  
2. Amb caràcter general els pertocarà la presa de les actes corresponents, quan s'escaiga, conformement al procediment establert a l'efecte i segons les instruccions a què fa referència l'article següent.  
Article 5.1 Els funcionaris Municipals faran la seua activitat de vigilància i inspecció d'acord amb les directrius i les instruccions que, a tal efecte, els siguen assenyalades pel Cap del Servei Territorial de Comerç. A aquest darrer correspondrà la programació específica d'activitats i la direcció de les actuacions dels inspectors en l'àmbit del seu territori.  
Article 6.1 La Conselleria d'Indústria i Comerç podrà organitzar cursos i jornades de formació i instrucció de funcionaris en matèria de disciplina del mercat.  
DISPOSICIONS FINALS  
Primera.-La Conselleria d'Indústria i Comerç dictarà, en l'àmbit d necessàries per al sa aquest Decret.  
Segona.-Aquest Decret entrarà en vigor el mateix dia en què siga publicat al «Diari Oficial de la Generalitat Valenciana».  
València, a 20 de desembre de 1982.  
El President de la Generalitat,   
JOAN LERMA I BLASCO   
El Conseller d'Indústria i Comerç,  
SEGUNDO BRU I PARRA


Còpia Permalink ELI